钦定古今图书集成/明伦汇编/氏族典/第223卷 > 《廖用贤尚友录》 > 巴肃
## 钦定古今图书集成/明伦汇编/氏族典/第223卷 > 《廖用贤尚友录》 > 巴肃

按《后汉书巴肃传》：“肃字恭祖，渤海高城人也。初察孝
廉，历慎令贝丘长，皆以郡守非其人，辞病去。辟公府，
稍迁，拜议郎，与窦武、陈蕃等谋诛阉官，武等遇害，肃
亦坐党禁锢。中常侍曹节后闻其谋，收之，肃自载诣
县，县令见肃，入阁，解印绶与俱去。肃曰：‘为人臣者，有
谋不敢隐，有罪不逃刑。既不隐其谋矣，又敢逃其刑
乎’！”遂被害。刺史贾琮刊石立铭以记之。